बिहार के भोजपुर जिले के बिहिया थाना क्षेत्र में सोमवार शाम युवक की हत्या के आरोप में एक महिला के साथ मारपीट करने और उसे निर्वस्त्र कर घुमाए जाने के मामले में अब तक 15 लोगों को गिरफ़्तार किया जा चुका है। इस बारे में ज़्यादा जानकारी देते हुए भोजपुर के ज़िलाधिकारी संजीव कुमार ने कहा कि हमे हिंसा से संबंधित एक वीडियो मिला है जिसमें 200 लोग देखे जा रहे हैं। इस वीडियो में महिला को निर्वस्त्र करने और पीटने में 60 लोग शामिल पाए गए हैं। 15 लोगों को हमने गिरफ्तार कर लिया है आशा है कि जल्द ही बाकी लोगों को भी पकड़ लिया जाएगा।